Broj: 02/4.01-7-011-1725/21

Datum: 24. novembar 2021. godine

Na osnovu člana 50. Poslovnika Narodne skupštine Republike Srpske (”Službeni glasnik Republike Srpske”, broj 66/20), Odbor za zaštitu životne sredine podnosi Skupštini sljedeći

***I Z V J E Š T A J***

***o izvršenju Plana rada i Finansijskog plana Fonda za zaštitu životne sredine i energetsku efikasnost Republike Srpske za period***

***01.01. – 31.12.2020. godine***

Odbor za zaštitu životne sredine na sjednici održanoj 24. novembra 2021. godine, razmatrao je Izvještaj o izvršenju Plana rada i Finansijskog plana Fonda za zaštitu životne sredine i energetsku efikasnost Republike Srpske za period 01.01. – 31.12.2020. godine.

Sjednici su prisustvovali: Ilija Tamindžija, predsjednik Odbora, Milan Dakić, Aleksandar Subotić, Nataša Stevanović, Mijo Perkunić, Mladen Popović i Darko Mitrić, članovi Odbora.

Odsutni su bili: Risto Marić i Milenko Vićanović.

Obrazloženje pomenutog Plana rada i Finansijskog plana Fonda podnijela je g-đa Nataša Savković, predstavnica Fonda za zaštitu životne sredine i energetsku efikasnost Republike Srpske.

Nakon provedene rasprave, članovi Odbora su jednoglasno usvojili stav da se Izvještaj o izvršenju Plana rada i Finansijskog plana Fonda za zaštitu životne sredine i energetsku efikasnost Republike Srpske za period 01.01. – 31.12.2020. godine, razmatra u predloženoj formi na Devetnaestoj redovnoj sjednici Narodne skupštine Republike Srpske.

Na osnovu člana 50. Poslovnika Narodne skupštine Republike Srpske za izvjestioca je određen predsjednik Odbora.

**PREDSJEDNIK ODBORA**

***Ilija Tamindžija.s.r.***